Document ID: /roh_data/filtered/swiss_laws_in_ROHinterleaved.jsonl.gz/17168

This text was translated from FR into Rumantsch Grischun.

La comptabilité constitue la base de l’établissement des comptes. Elle enregistre les transactions et les autres faits nécessaires à la présentation du patrimoine, de la situation financière et des résultats de l’entreprise (situation économique). La comptabilité est tenue conformément au principe de régularité, qui comprend notamment:1. l’enregistrement intégral, fidèle et systématique des transactions et des autres faits nécessaires au sens de l’al. 1;2. la justification de chaque enregistrement par une pièce comptable;3. la clarté;4. l’adaptation à la nature et à la taille de l’entreprise;5. la traçabilité des enregistrements comptables. On entend par pièce comptable tout document écrit, établi sur support papier, sur support électronique ou sous toute forme équivalente, qui permet la vérification de la transaction ou du fait qui est l’objet de l’enregistrement. La comptabilité est tenue dans la monnaie nationale ou dans la monnaie la plus importante au regard des activités de l’entreprise. Elle est tenue dans l’une des langues nationales ou en anglais. Elle peut être établie sur support papier, sur support électronique ou sous toute forme équivalente.

La contabilitad è la basa dal rendaquint. Ella registrescha quellas fatschentas e quels fatgs ch’èn necessaris per preschentar la situaziun da la facultad, da la finanziaziun e dal retgav da l’interpresa (situaziun economica). Ella observa ils princips da la contabilitad regulara. En spezial ston vegnir resguardads ils suandants princips:1. registraziun cumpletta, vardaivla e sistematica da las fatschentas e dals fatgs;2. cumprova da las singulas cudeschaziuns a maun da mussaments;3. clerezza;4. adequatezza en vista al gener ed a la grondezza da l’interpresa;5. verifitgabladad. Quittanzas da cudeschaziun èn tut ils documents scrits, saja quai sin palpiri, en furma electronica u en ina furma cumparegliabla, ch’èn necessaris per pudair verifitgar la fatschenta u il fatg ch’è la basa d’ina cudeschaziun. La contabilitad vegn fatga en la valuta naziunala u en la valuta la pli impurtanta per l’activitad commerziala da l’interpresa. Ella vegn fatga en ina da las linguas naziunalas u en englais. Ella po vegnir fatga sin palpiri, en furma electronica u en ina furma cumparegliabla.